«**Face the Shadow**» (հայերեն՝ *Առերեսվի՛ր ստվերին*, նախկինում կոչվել է «**Don't Deny**»), հայկական Genealogy սուպերխմբի երգն է, որով ներկայացրել է Հայաստանը Ավստրիայի մայրաքաղաք Վիեննայում կայացած Եվրատեսիլ 2015 երգի մրցույթին։ Երգը կատարել են Եսայի Ալթունյանը, Թամար Կապրելյանը, Վահե Թիլբյանը, Ստեֆանի Թոփալյանը, Մերի-Ջին Օ'Դոհերթին և Ինգա Արշակյանը։ Երգի բառերի հեղինակն է Իննա Մկրտչյանը, իսկ երաժշտությունը գրել է Արմեն Մարտիրոսյանը։ Երգի և տեսահոլովակի պրեմիերան կայացել է մարտի 12-ին։

Նախապատմություն և գաղափար
-------------------------


Եվրատեսիլին ներկայացված կատարումները չեն կարող կրել քաղաքական, կոմերցիոն կամ մրցույթի հեղինակության վրա բացասաբար ազդող բնույթ։ Բոլոր երգերը հատուկ հանձնաժողովի կողմից մանրակրկիտ ստուգվում են։ Մենք, ինչպեսև մնացած բոլոր մասնակիցները, շատ լավ գիտենք այդ մասին և ստորագրում ենք այդ պայմանների տակ։

«
»
— Գոհար Գասպարյան, Եվրատեսիլում Հայաստանի պատվիրակության ղեկավար

Ավստրիան Եվրատեսիլ 2014 երգի մրցույթում հաղթելուց հետո, հնարավորություն է ստանում հաջորդ տարվա մրցույթը անցկացնել իր երկրում։ Հայաստանը ներկայացնող Արամ Mp3-ն իր «Not Alone» երգով մրցույթի եզրափակչում զբաղեցնում է 4-րդ հորիզոնականը։ Եվրատեսիլ 2015-ում Հայաստանի մասնակցությունը պաշտոնապես հաստատվել է 2014 թվականի սեպտեմբերի 14-ին անցկացված Մանկական Եվրատեսիլ 2014-ի Հայաստանյան ընտրության ժամանակ։ 2015 թվականի հունվարի 12-ին հայտնի է դառնում, որ Հանրային հեռուստաընկերությունն իր մասնակցին ընտրելու է փետրվարին՝ ներքին ընտրության միջոցով։

Փետրվարի 11-ին Հանրային հեռուստաընկերությունը հայտարարում է, որ Եվրատեսիլ 2015-ում Հայաստանը ներկայացնելու համար ձևավորվել է Genealogy սուպերխումբը, որի 5 անդամները հայկական արմատներ ունեցող կատարողներ են աշխարհի բոլոր մայրցամաքներից, իսկ 6-րդ անդամը՝ Հայաստանից։ Այդ հայտարարության մեջ նաև նշվում է, որ երգը կոչվելու է «Don't Deny»։ Հայտարարությանը հաջորդող օրերին արդեն խմբի անդամների անունները հրապարակվում են տարբեր լրատվամիջոցների կողմից, սակայն Հանրային հեռուստաընկերությունը դրանք պաշտոնապես հայտարարում է տարբեր օրերի՝ հետևյալ հերթականությամբ․ Եսայի Ալթունյան (Եվրոպա), Թամար Կապրելյան (Ամերիկա), Վահե Թիլբյան (Աֆրիկա), Ստեֆանի Թոփալյան (Ասիա), Մերի-Ջին Օ'Դոհերթի (Ավստրալիա), Ինգա Արշակյան (Հայաստան)։

Խմբի ստեղծման գաղափարը անվանելով «նորարական», Եվրատեսիլի պաշտոնական կայքը գրել է, որ 2015-ին Հայաստանի ուղերձը լինելու է «խաղաղություն, միասնություն և հանդուրժողականություն»։ Կայքը նաև գրել է, որ այս գաղափարը մեկ բեմում միավորում է հայ նոր սերնդի, որոնց ընտանիքները սփռված են ամբողջ աշխարհում Հայոց ցեղասպանությունից հետո։ Խմբի 5 անդամները զուգակցվում են Հայոց ցեղասպանության 100-րդ տարելիցի խորհրդանիշ՝ անմոռուկ ծաղկի 5 թերթիկների հետ, որոնց համախմբում է խմբի հայ անդամը։

Երգի պրեմիերան կայացել է 2015 թվականի մարտի 12-ին Հանրային հեռուստաընկերության եթերում, իսկ ապրիլի 7-ին երգը թողարկվել է iTunes-ում ներբեռնման համար։

Կառուցվածք
----------

Երգի բառերը գրվել են Իննա Մկրտչյանի կողմից, իսկ երաժշտության հեղինակն է Արմեն Մարտիրոսյանը, ով նաև աշխատել է Եվրատեսիլ 2010-ում Հայաստանը ներկայացրած Եվա Ռիվասի «Apricot Stone» երգի վրա։ Մրցույթի կայքը գրել է, որ «Face the Shadow» երգը համամարդկային արժեքների մասին է, իսկ ասելիքը այն է, որ «երջանկությունը ծնվում է, երբ մարդիկ միասնական ու հաշտ են միմյանց հետ»։ Երգի տարբեր մասերում կատարողները միմյանց շարունակում են իրենց կարճ հատվածներով, մինչդեռ Ինգա Արշակյանը միայնակ է երգում առաջին կրկներգը։ Երգի երկրորդ և ավարտական կրկներգը նրանք երգում են բոլորով։

Քննադատական արձագանքներ
-----------------------

Երգը հիմնականում դրական արձագանքներ է ստացել քննադատների կողմից։ Բրիտանական «The Guardian» պարբերականը մրցույթի եզրափակչից առաջ կազմած իր կանխատեսումների հոդվածում հավանական հաղթող է համարել «Face the Shadow» երգը։

Երգի պրեմիերայից հետո, սակայն, քննադատության է արժանացել «Baby don't deny» արտահայտությունը, որը Ինգա Արշակյանը երգում է իր կրկներգում։ «Baby» անգլերենից թարգմանաբար նշանակում է «փոքրիկ», որը նաև փաղաքշական դիմելաձև է, որով մարդիկ դիմում են իրենց սիրելիներին։ Այս ամենի արդյունքում Եվրատեսիլում ելույթի ժամանակ «Baby» բառը փոխարինվել է «listen» բառով (Listen, don't deny)։

Տեսահոլովակ
-----------

Երգի տեսահոլովակը, որի ռեժիսորն է Արեն Բայադյանը, նկարահանվել է 2015 թվականի փետրվարին՝ երկու օրվա ընթացքում։ Ռեժիսորը նշել է, որ ստեղծագործական խմբին ոգեշնչել է խմբի անունն ու պատկերանիշը` կենաց ծառը։ Գրելով տեսահոլովակի գաղափարի մասին, մրցույթի կայքը պարզաբանում է․ «Տեսահոլովակի հիմքում ծագումնաբանության գաղափարն է, ներկայացված գերդաստանը դիտարկվում է որպես մարդկության խորհրդանիշ, իսկ հիմքում ընկած է սերնդափոխության ֆենոմենը։ Նոր սերունդը մշտապես փոխարինում է ավագ սերնդին՝ շարունակելով կրել ավանդույթներն ու արժեքները»։ Երգի կատարողների հագուստների ոճաբանը Արմեն Գալյանն է, ով զուգակցել է եվրոպական և հայկական նորաձևության մոտեցումները՝ տալով ժամանակակից լուծումներ։ Կատարողները իրենց հագուստների վրա կրել են կրծքանշաններ, որոնց վրա պատկերված են իրենց տատերի և պապերի հին լուսանկարները։ Տեսահոլովակի պրեմիերան կայացել է մարտի 12-ին Հանրային հեռուստաընկերության եթերում, ինչպես նաև տեղադրվել է մրցույթի պաշտոնական YouTube-ի էջում։

Եվրատեսիլ
---------

Genealogy խումբը կատարում է երգը Եվրատեսիլի բեմում
Հիմնական հոդված՝ Հայաստանը Եվրատեսիլ 2015 երգի մրցույթում
Genealogy խումբը Եվրատեսիլում երգը կատարել է առաջին կիսաեզրափակչի ժամանակ՝ 2-րդ համարի ներքո, որը անցկացվել է 2015 թվականի մայիսի 19-ին։ Կիսաեզրափակչի քվեարկության արդյունքում երգը անցել է եզրափակիչ փուլ, որտեղ ելույթ է ունեցել 6–րդ համարի ներքո։ Եզրափակչի քվեարկության արդյունքում երգը հավաքել է 34 միավոր և զբաղեցրել է 16–րդ հորիզոնականը։

Ստեղծագործական կազմ
-------------------

* Իննա Մկրտչյան - խոսքերի հեղինակ
* Արմեն Մարտիրոսյան - երաժշտության հեղինակ
* Եսայի Ալթունյան - կատարող
* Թամար Կապրելյան - կատարող
* Վահե Թիլբյան - կատարող
* Ստեֆանի Թոփալյան - կատարող
* Մերի-Ջին Օ'Դոհերթի - կատարող
* Ինգա Արշակյան - կատարող

Հիթ շքերթներ
------------

| Հիթ շքերթ (2015) | Զբաղեցրածտեղ |
| --- | --- |
| Իսլանդիա Իսլանդիա (Icelandic Singles Chart) | 47 |

Ծանոթագրություններ
------------------

1. ↑  "«Եվրատեսիլ-2015»-ի հայաստանյան երգը պատրաստման փուլում է։ Գոհար Գասպարյան". news-book.org. Արխիվացված է the original 2015 թ․ ապրիլի 14-ին. Retrieved 2015 թ․ փետրվարի 28. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "AUSTRIA WINS 2014 EUROVISION SONG CONTEST". *eurovision.tv*. ԵՀՄ. Retrieved 2015 թ․ փետրվարի 28.
3. ↑  "Eurovision Song Contest 2014 Grand Final". ԵՀՄ. Retrieved 2015 թ․ փետրվարի 28.
4. ↑  "Armenia: ARMTV confirms participation in Eurovision 2015". esctoday.com. Retrieved 2015 թ․ փետրվարի 28.
5. ↑  "Armenia: ARMTV goes internal; announcement in February". esctoday.com. Retrieved 2015 թ․ փետրվարի 28.
6. 1 2 3 4 5  "Armenia to be represented by Genealogy!". ԵՀՄ. 2015 թ․ փետրվարի 11. Retrieved 2015 թ․ փետրվարի 11.
7. ↑  "«Եվրատեսիլ»-ում հայաստանյան մասնակիցը կլինի Ինգա Արշակյա՞նը". asekose.am. 2015 թ․ փետրվարի 17. Retrieved 2015 թ․ փետրվարի 28.
8. ↑  "«Եվրատեսիլ»-ում խոչընդոտների կհանդիպե՞նք". armtimes.com. 2015 թ․ փետրվարի 13. Արխիվացված է the original 2016 թ․ մարտի 13-ին. Retrieved 2015 թ․ փետրվարի 28. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "Armenia: First artist of Genealogy known!". ԵՀՄ. 2015 թ․ փետրվարի 16. Retrieved 2015 թ․ փետրվարի 28.
10. ↑  "Armenia: Second artist of Genealogy known!". ԵՀՄ. 2015 թ․ փետրվարի 20. Retrieved 2015 թ․ փետրվարի 28.
11. ↑  "Armenia: Third artist of Genealogy known!". ԵՀՄ. 2015 թ․ փետրվարի 23. Retrieved 2015 թ․ փետրվարի 28.
12. ↑  "Armenia: Fourth artist of Genealogy known!". ԵՀՄ. 2015 թ․ փետրվարի 27. Retrieved 2015 թ․ փետրվարի 28.
13. ↑  "Armenia: Fifth artist of Genealogy known!". *ԵՀՄ*. Retrieved 2015 թ․ մարտի 3.
14. 1 2 3 4 5 6 7 8  "Armenia: Watch the video of "Don't Deny"". *ԵՀՄ*. Retrieved 2015 թ․ մարտի 14.
15. ↑  "«Եվրատեսիլ-2015»-ին Հայաստանը կներկայանա նոր խմբով ու նոր ձևաչափով. Genealogy". lragir.am. 2015 թ․ փետրվարի 11. Retrieved 2015 թ․ փետրվարի 28.
16. 1 2 3 4  "Armenia: "Dont't Deny" presented March 12". ԵՀՄ. 2015 թ․ մարտի 6. Retrieved 2015 թ․ մարտի 6.
17. ↑  "Face the Shadow (Eurovision 2015 - Armenia) - Single by Genealogy". iTunes. Retrieved 2015 թ․ ապրիլի 4.
18. ↑  "About Eva Rivas". *ԵՀՄ*. Retrieved 2015 թ․ մարտի 6.
19. 1 2  "«Don't deny, baby». եվրատեսիլյան երգը փոքրիկ իրարանցում է առաջացրել". *news.am*. Retrieved 2015 թ․ մարտի 14.
20. ↑  "Move over Guy Sebastian! Opera singer Mary-Jean O'Doherty who is representing Armenia in the 2015 Eurovision contest is revealed to be an Australian citizen". Daily Mail. Retrieved 2015 թ․ մարտի 16.
21. ↑  "Eurovision 2015: the Guardian's data-driven prediction". The Guardian. 2015 թ․ մայիսի 22. Retrieved 2015 թ․ մայիսի 23.
22. 1 2 3  "Մանրամասներ "Genealogy" խմբի "Don't Deny" երգի և տեսահոլովակի մասին". bravo.am. Retrieved 2015 թ․ մարտի 14.
23. ↑  "Eurovision 2015: Semi-final Running Order revealed". *esctoday.com*. ESCToday. 2015 թ․ մարտի 23. Retrieved 2015 թ․ մարտի 23.
24. ↑  Escudero, Victor M. (2015 թ․ հունվարի 26). "Allocation Draw results: Who's in which Semi-Final?". *Eurovision.tv*. ԵՀՄ. Retrieved 2015 թ․ մարտի 16.
25. ↑  "Eurovision 2015 results: 10 song contest qualifiers from first semi-final". *Mirror*. 2015 թ․ մայիսի 19. Retrieved 2015 թ․ մայիսի 20.
26. ↑  "Running order for Grand Final revealed!". *ԵՀՄ*. 2015 թ․ մայիսի 22. Retrieved 2015 թ․ մայիսի 23.
27. ↑  "Who won Eurovision 2015? Full Song Contest results". *Mirror*. 2015 թ․ մայիսի 24. Retrieved 2015 թ․ մայիսի 24.
28. ↑  "Netlistinn viku 21, 2015". *tonlist.is*. Retrieved 2015 թ․ հունիսի 3.

Արտաքին հղումներ
----------------

* Երգի տեսահոլովակը YouTube-ում
* Երգի բառերը eurovision.tv կայքում

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
 Հայաստանը Եվրատեսիլ երգի մրցույթում |
| --- |
|  |
| 

| * դ
* ք
* խ
Մասնակցություն |
| --- |
|  |
| 2006 • 2007 • 2008 • 2009 • 2010 • 2011 •  ~~2012~~ • 2013 • 2014 • 2015 • 2016 • 2017 • 2018 • 2019 •  ~~2020~~  • 2022• 2023 |

 |
|  |
| 

| * դ
* ք
* խ
Արտիստներ |
| --- |
|  |
| 

|  |  |
| --- | --- |
| 2000-ականներ | Անդրե • Հայկո • Սիրուշո • Ինգա և Անուշ Արշակյաններ |
|  |
| 2010-ականներ | Եվա Ռիվաս • Էմմի Բեջանյան • Դորիանս • Արամ Mp3 • Genealogy • Իվետա Մուկուչյան • Արծվիկ • Սևակ Խանաղյան  • Սրբուկ |
|  |
| 2020-ականներ | Աթենա Մանուկյան • Ռոզա Լին • Բրյունետ |

 |

 |
|  |
| 

| * դ
* ք
* խ
Երգեր |
| --- |
|  |
| 

|  |  |
| --- | --- |
| 2000-ականներ | «Without Your Love» • «Anytime You Need» • «Քելե Քելե» • «Ջան Ջան» |
|  |
| 2010-ականներ | «Apricot Stone» • «Boom Boom» • «Lonely Planet» • «Not Alone» • «Face the Shadow» • «LoveWave» • «Fly with Me» • «Քամի»  • «Walking Out» |
|  |
| 2020-ականներ |  ~~«Chains on You»~~  • Snap |

 |

 |

 |